ບໍລິສັດ Apple ແລະ Samsung ຕ່າງກໍລະເມີດ ສິດທິບັດ ຂອງກັນແລະກັນ
ສານເກົາຫຼີໃຕ້ ຕັດສິນວ່າ ບໍລິສັດເທັກໂນໂລຈີ Apple ແລະບໍລິສັດອີເລັກໂທຣນິກ Samsung ຕ່າງກໍໄດ້ລະເມີດສິດທິບັດ ຂອງກັນແລະກັນ
ສານແຫ່ງນຶ່ງຂອງເກົາຫຼີໃຕ້ຕັດສິນວ່າ ບໍລິສັດເທັກໂນໂລຈີຍັກ ໃຫຍ່ Apple ຂອງສະຫະລັດແລະບໍລິສັດ Samsung Elec- tronics ທີ່ເປັນຄູ່ແຂ່ງ ຂອງເກົາຫຼີໃຕ້ ຕ່າງກໍໄດ້ລະເມີດສິດທິ ບັດຂອງກັນແລະກັນກ່ຽວກັບອຸບປະກອນມືຖື ສານກຸງໂຊລໄດ້ຕັດສິນໃນວັນສຸກມື້ນີ້ວ່າ ບໍລິສັດ Apple ໄດ້ ລະເມີດສິດທິບັດກ່ຽວກັບອຸບປະກອນໄຮ້ສາຍສອງຢ່າງຂອງ ບໍລິສັດ Samsung ໃນຂະນະທີ່ບໍລິສັດ Samsung ໄດ້ລະ ເມີດສິດທິບັດໃນການອອກແບບຢ່າງນຶ່ງຂອງບໍລິສັດ Apple ສານໄດ້ອະນຸມັດເງິນຄ່າເສຍຫາຍເລັກນ້ອຍ ໃຫ້ແຕ່ລະຝ່າຍ ແລະທຳການຫ້າມແບບຈຳກັດຕໍ່ການຂາຍຜະລິດຕະພັນຂອງ ແຕ່ລະບໍລິສັດຢູ່ໃນເກົາຫຼີໃຕ້ ເປັນທີ່ໜ້າສັງເກດໄດ້ ສານກຸງໂຊລກ່າວວ່າ ບໍລິສັດ Samsung ຊຶ່ງໃນເວລານີ້ ເປັນຜູ້ ຜະລິດໂທລະສັບມືຖື ທີ່ໃຫຍ່ທີ່ສຸດໃນໂລກ ບໍ່ໄດ້ລອກແບບ ໂທລະສັບ iPhone ທີ່ໄດ້ ຮັບຄວາມນິຍົມສູງຂອງບໍລິສັດ Apple ຄະດີນີ້ແມ່ນພາກສ່ວນນຶ່ງຂອງການຕໍ່ສູ້ກັນທາງດ້ານກົດໝາຍລະດັບໂລກມູນຄ່າຫຼາຍ ພັນລ້ານໂດລາລະຫວ່າງບໍລິສັດເທັກໂນໂລຈີຍັກໃຫຍ່ທັງສອງແລະເປັນການກຽມການ ໄວ້ສຳລັບຄຳພິພາກສາທີ່ສຳຄັນ ຊຶ່ງຈະມີຂຶ້ນໃນໄວໆນີ້ໂດຍສານຂອງສະຫະລັດ